Diari Oficial de la Generalitat Valenciana


Sumari del DOGV 821, del 10-05-1988 (1988/811077)

ORDRE de 3 de maig de 1988, de la Conselleria de Treball i Seguretat Social, per la qual s'instrumenten mesures destinades a pal-liar la desocupació agrícola.
--------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/05/03/(1)/dof/vci/html**

### Dades del document

Número de DOGV
:   821

Data del DOGV
:   10-05-1988

Secció del DOGV
:   DISPOSICIONS GENERALS

Número del document
:   1988/811077


Data del document
:   03-05-1988

Organisme emissor
:   Conselleria de Treball i Seguretat Social

Tipus de document
:   Ordre

Anàlisi jurídica

Ordre de 3 de maig de 1988, de la Conselleria de Treball i Seguretat Socual, per la qual s'acorden mesures destinades a pal.liar la desocupació agrícola.  
El Decret 57/88, de 25 d'abril, del Consell de la Generalitat Valenciana (DOGV 2-5-88), pel qual s'estableixen diversos programes de suport a la creació d'ocupació, i que recull les orientacions del PEV II pel que fa al mercat de treball, contempla entre ells les ajudes per a pal·liar la desocupació agrícola estacional, i per aquesta raó és fa necessari disposar dels instruments normatius escaients per tal de fer efectives les esmentades ajudes.  
Cal doncs arbitrar les mesures pertinents a fi de pal·liar l'atur agrícola al qual dona lloc l?elevada estacionalitat causada pels monocultius que caracteritzen la nostra agricultura, o bé ocasionada per factors climatològics adversos, alhora que també sembla aconsellable de donar suport a iniciatives locals d'ocupació que generen llocs de treball, estable o temporal, en projectes agraris o emmarcables en altres activitats productives.  
En atenció d'aquests motius, atesa la Disposició Final Primera del Decret 57/88, de 25 d'abril, del Consell de la Generalitat Valenciana, i fent ús de les facultats que confereixen la Llei 5/83, de 30 de desembre, de Govern Valencià (DOGV 30-12-83), i el Decret 36/88, de 21 de març, del Consell de la Generalitat Valenciana (DOGV 13-4-88), pel qual s'aprova el Reglament Orgànic i Funcional de la Conselleria de Treball i Seguretat Social,  
ORDENE  
Article 1  
La Conselleria de Treball i Seguretat Social estableix un programa per a ajudes destinades a pal·liar la desocupació agrícola estacional, en col·laboració amb Corporacions Locals i Entitats sense finalitat lucrativa.  
Aquestes ajudes podran consistir:  
1. Subvencions per tal de realitzar obres i serveis d'utilitat social i de marcat caràcter agrari.  
2. Suport a les iniciatives d'ocupació que promoguen la creació, preferentment estable, de llocs de treball destinats a ser ocupats per aturats agrícoles.  
OBRES I SERVEIS D'UTILITAT SOCIAL  
Article 2  
Se subvencionarà fins al 90% del cost total de les obres i/o serveis, que realitzen les Corporacions Locals o Entitats sense finalitat lucrativa per tal de pal·liar la desocupació agrícola.  
Article 3  
Les actuacions a què fa referència l'article anterior hauran de reunir els requisits següents:  
a) Que es tracte d'obres o serveis d'interés social i preferentement de caràcter agrícola.  
b) Que aquestes obres i/o serveis s'executen en règim de gestió directa per les Corporacions Locals o Entitats sol·licitants.  
c) Que es destine el 75% de les ajudes concedides al pagament dels salaris per tal de realitzar les esmentades obres i/o serveis.  
d) Que els treballadors participants siguen desocupats inscrits com a tals en les Oficines de Col·locació, i/o figuren en el cens municipal de desocupats agraris.  
A efectes d'aquesta disposició es consideren, així mateix, treballs d'utilitat social, la contractació de Guarderies rurals pel Ajuntaments, sempre que aquests hagen assumit la susdita funció.  
Article 4  
Les Corporacions Locals i Entitats sense finalitat lucrativa que pretenguen d'acollir-se als beneficis que estableix aquesta disposició, ho sol·licitaran a les Direccions Territorials de la Conselleria de Treball i Seguretat Social segons model que figura com a Annex I, degudament omplert i adjuntant-hi:  
a) Memòria o projecte de l'obra o servei a realitzar.  
b) Pressupost total de l'obra o servei.  
c) Nombre de desocupats agrícoles a contractar.  
d) Certificació d'ajudes concedides o sol·licitades d'altres Administracions públiques o institucions per a la mateixa finalitat.  
El termini per a la presentació de les sol·licituds finalitzarà el 30 de juny de 1988.  
Article 5  
Una vegada haja transcorregut el termini fixat, les Direccions Territorials de la Conselleria de Treball i Seguretat Social estudiaran detalladament les memòries presentades, i podran demanar tots els informes complementaris que consideren avinents.  
Quan l?expedient estigués incomplet, a requeriment de la Direcció Territorial corresponent, hom haurà de completar-lo segons que estableix l'art, 71 de la vigent Llei de Procediment Administratiu. Les Direccions Territorials dictaran Resolució en la qual hi accediran, en tot o en part, o denegaran les ajudes sol·licitades.  
Les Resolucions de les Direccions Territorials seran recurribles en Alçada davant la Direcció General d'Ocupació i Cooperació en el termini de 15 dies des de la notificació.  
Article 6  
Per realitzar el pagament de les subvencions concedides hom s'ajustarà al que disposa l'art. 30 de la Llei de la Generalitat Valenciana 1/1988, de 29 de febrer, de Pressuposts de la Generalitat Valenciana (DOGV de 8 de març), per a l?exercici de 1988:  
a) Un 60% de l?import es lliurarà immediatament després d'haver estat notificada la Resolució per la qual es concedesca la subvenció.  
b) El 40% restant es lliurarà quan la Corporació Local o l?entitat beneficiària haja justificat les despeses fefaentment a través de certificació lliurada per la intervenció municipal.  
SUPORT A INICIATIVES D'OCUPACIO  
Article 7  
Es prestarà atenció a les iniciatives d'ocupació de les Corporacions Locals i Entitats sense finalitat lucrativa, que promoguen l?ocupació de desocupats agrícoles i contribuesquen a pal·liar l'atur estacional d'aquestos treballadors, subvencionant parcialment els projectes que les Corporacions Locals i Entitats sense finalitat lucrativa porten a efecte en l?àmbit local, es dirigesquen vers activitats productives o de serveis, i que tinguen viabilitat tècnica, econòmica i financera.  
Article 8  
Els projectes esmentats, es presentaran en les Direccions Territorials de la Conselleria de Treball i Seguretat Social, que els trametran a la Direcció General d'Ocupació i Cooperació per a l?examen i la Resolució escaient adjuntant-hi informe.  
La Direcció General d'Ocupació i Cooperació, vist el projecte i els informes tècnics, resoldrà motivadament i determinarà la participació econòmica de la Conselleria de Treball i Seguretat Social.  
Article 9  
Les ajudes que la Conselleria de Treball i Seguretat Social concedesca per tal de realitzar els projectes esmentats en l'article 7 i següents d'aquesta disposició, seran compatibles amb aquelles que provinguen d'altres administracions públiques i que coadjuven en aquests projectes, amb la valoració pertinent d'aquests.  
DISPOSICIONS COMUNES  
Article 10  
Els serveis tècnics de la Conselleria de Treball i Seguretat Social inspeccionaran les obres i els serveis realitzats a l?empara d'aquesta norma a fi de comprovar-hi llur adequació.  
DISPOSICIO ADDICIONAL  
El control de les Ajudes concedides a l?empara d'aquesta Ordre correspondrà a la Conselleria de Treball i Seguretat Social, en les Direccions Territorials de la qual els agents socials del PEV II podran emetre els informes que consideren avinents en tots i cadascun dels expedients.  
Posteriorment, se'n donarà trasllat a la Comissió de Seguiment del PEV II, creada per Decret del Consell de la Generalitat Valenciana 8/1988, de 25 de gener, perquè ho conega i considere.  
DISPOSICIO FINAL  
Aquesta Ordre vigirà l?endemà de la publicació en el Diari Oficial de la Generalitat Valenciana, i tindrà efectes des del dia 1 de gener de 1988.  
València, 3 de maig de 1988.  
El Conseller de Treball i Seguretat Social,  
MIGUEL DOMENECH I PASTOR  
ANNEX NUM. I  
1. Localització de l?obra o el servei ????????????????????  
2. Caracterització ????????????????????????????????????????  
2.1 Denominació del projecte ?????????????????????????????  
2.2 Objectiu ??????????????????????????????????????????????  
2.3 Data prevista d'inici i finalització ??????????????????  
Duració en setmanes ???????????????????????????????????????  
3. Nombre de treballadors necessaris per tal de realitzar l?obra o el servei ????????????????????????????????????????  
3.1 Salari brut ??????????????????????????????????????????  
3.2 Import mà d'obra ??????????????????????????????????????  
4. Cost total de l'obra o el servei ???????????????????????  
Materials i maquinària ????????????????????????????????????  
Salaris ???????????????????????????????????????????????????  
Seguretat Social ??????????????????????????????????????????  
Transport ?????????????????????????????????????????????????  
Altres ????????????????????????????????????????????????????  
5. Quantia total de la subvenció sol·licitada   
?????????, ?????? de ????????????? 198 ?????????  
1. A Memòria o projecte de l'obra o el servei a realitzar.  
1. B Relació i documentació dels treballadors a contractar.  
1. C Pressupost total de l?obra o servei.  
IL·LM. SR. DIRECTOR TERRITORIAL DE LA CONSELLERIA DE TREBALL I SEGURETAT SOCIAL


Còpia Permalink ELI